आज पनि बुटवल असान्त बनेको छ । युवाहरुले बुटवलको सडकमा टायर बालेर प्रदर्शन गरिरहेका छन् । जसका कारण सडकमा सयौं गाडिहरु लामबद्ध भएका छन् । महासचिव किरण पौडेलका अनुसार हत्यामा संलग्नलाई पक्राउ गरी कारबाहीको माग गर्दै गृहमन्त्रीलाई ज्ञापन पत्र बुझाउने तयारी गरिरहेकोछ । तिवारीमाथि रुपन्देही र नवलपरासीको सीमानामा पर्ने खैरहनीमा गोली प्रहार भएको थियो । उनको रुपेन्देही देवदह मेडिकल कलेजमा उपचारका क्रममा मृत्यु भएको छ । यता प्रहरीले भने घटनामा संलग्नलाई पक्राउ गर्न यस क्षेत्रको सुरक्षा अवस्थामा कडाइ गरेको छ । प्रहरीले आक्रमणकारी भाग्न सक्ने मुख्य नाकामा कडा चेकजाँच गरेको छ । जिल्ला प्रहरी कार्यालय रुपन्देहीले आक्रमणकारी मनोज पुनको खोजीका लागि उनको फोटो समेत सार्वजनिक गरेको छ ।
